এরপরই রয়েছে জো রুটের ৫৮ বলে খেলা ৫২ রানের ইনিংস। ৩০ বল থেকে আটটি চার ও একটি ছক্কার মারে জ্যাসন রয়ের ৪৮ রানের ইনিংসটাও বড় স্কোর গড়তে কম সহায়তা করেনি। শেষ দিকে যদিও কিছুটা দ্রুতই উইকেট হারাতে শুরু করে ইংলিশরা। তাতে অবশ্য খুব বেশি একটা প্রভাব পড়েনি। রানের গতিটা তখন একটু স্লো হওয়ায় চারশ পার করতে পারেনি ইংলিশরা। তবে ৩৯৯ রান করে প্রোটিয়াদের ঠিকই ৪০০ রানের টার্গেট ছূঁড়ে দিয়েছে তারা। প্রোটিয়া বোলারদের মধ্যে ক্রিস মরিস তিনটি এবং ডি ল্যাঙ্গে ও ইমরান তাহির দুটি করে উইকেট নেন।